Biblioteca Xàtiva

Exposició: "Sin visillos"
2025-05-22 19:30 - 2025-05-29 20:00 UTC | La Biblioteca Municipal de Xàtiva
Des del 22 de maig, la Biblioteca (sala de persones adultes) acollirà l’exposició “Sin visillos” amb obres realitzades per l’alumnat de l’IES Josep de Ribera.
Al voltant de mig centenar d’alumnes de 2º de Batxillerat han il·lustrat la novel·la “Entre Visillos”, de Carmen Martín Gaite, autora que enguany compliria 100 anys.
En l’exposició no només hi haurà imatges, sinó també paraules que podran ser escoltades mitjançant codis QR associats a cadascú dels 18 capítols de l’obra.

Club de lectura
2025-06-18 19:00 - 20:30 | Casa de la Cultura de Xàtiva
Dimecres 18 de juny, última sessió d’aquest curs del Club de Lectura, coordinat per Carme Gosàlbez.

Serà a les 19.00h a la Casa de la Cultura, i la novel·la a comentar és Júlia, d’Isabel-Clara Simó.

Ajornat el Club de Lectura
2025-09-30 18:30 - 20:00 | La Biblioteca Municipal de Xàtiva
Atenció! A causa de les intenses pluges, el club de lectura S’AJORNA AL DILLUNS 6 D’OCTUBRE.
Es parlarà sobre el llibre “La bona lletra” de Rafael Chirbes, traduït al valencià per Carles Mulet i editat per Lletra Impresa.
Comptarem amb la participació de Carles Mulet i de Toni Espí.
Serà a la Biblioteca a les 18.30h.

Recital de poemes d'Antonio Machado
2025-10-23 19:30 - 20:30 | La Biblioteca Municipal de Xàtiva
El proper dijous 23 d’octubre, per celebrar el Dia Internacional de les Biblioteques i que enguany es fan 150 anys del naixement d’Antonio Machado, la biblioteca ha programat un recital de poemes.
Aquest anirà a càrrec de Vicent Camps a la veu, i Maria Moreno amb Miquel Pérez a la música.
Serà a la sala de persones adultes de la Biblioteca a les 19.30h.

Per Tots Sants... contes!
2025-10-28 18:00 - 19:00 | La Biblioteca Municipal de Xàtiva
Dimarts 28 d’octubre tindrem sessió de contes per a públic familiar a les 18.00h a la sala infantil
Celebrem Tots Sants! dins de la campanya Espanta la Por que promou la biblioteca del Museu Valencià d’Etnologia.
Per a xiquets i xiquetes a partir de 5 anys.

Converses a la biblioteca
2025-11-06 19:30 - 20:30 | La Biblioteca Municipal de Xàtiva
Aquest dijous 6 de novembre tindrem a la Biblioteca la presentació del llibre “Los abrazos aplazados” de Gerard S. Ferrando.
Comptarem amb la presència de l’autor i la participació de Reme Berenguer.
Serà a les 19.30h a la sala de persones adultes de la Biblioteca.

Taller de còmic
2025-11-07 18:00 - 19:00 | La Biblioteca Municipal de Xàtiva
Un any més tornem amb el Taller de Còmic impartit per Jose Fonollosa a la Biblioteca.
Serà tots els divendres de 18h a 19h a la sala infantil de la Biblioteca, des de el 7 de novembre fins el 12 de desembre.
Inscripció gratuïta a la Biblioteca, places limitades!

Club de lectura
2025-11-07 18:30 - 19:30 | La Biblioteca Municipal de Xàtiva
Divendres 7 de novembre, a les 18.30h a la Biblioteca es realitzarà la sessió del club de lectura corresonent al mes de novembre.
Es comentarà el llibre “Naufragi a la neu” amb la seua autora Esperança Camps.

Converses a la Biblioteca: "Els malnoms de la Costera"
2025-11-13 19:30 - 21:00 | La Biblioteca Municipal de Xàtiva
El proper dijous 13 de novembre a les 19.30h tindrem una xerrada – col·loqui sobre els malnoms de la Costera.
L’activitat, sota el títol: “Mante, tu de qui eres?” estarà a càrrec de Pepe Sanchis i Vicent García Perales (Universitat CEU).

Recital de poesia
2025-11-20 19:30 - 20:30 | La Biblioteca Municipal de Xàtiva
Dijous 20 de novembre, a les 19.30h, a la sala de persones adultes de la Biblioteca, gaudirem d’un recital de poesia del poemari “Terapia de un duelo” d’Àngels Salinas.
Presentarà l’acte Paco Martínez; reciten: Àngles Salinas i Marcel Bolinxes; guitarra: Rafa Nácher i sons d’acompanyament a càrrec d’Alba Pérez

Contacontes amb Gricelda Rinaldi
2025-11-27 18:00 - 19:00 | La Biblioteca Municipal de Xàtiva
Dijous 27 de novembre gaudirem a la sala infantil de la Biblioteca d’un contacontes amb Graciela Rinaldi, narradora oral d’Argentina.
Aquesta activitat està dirigida a infants a partir de 5 anys, i es realitzarà a les 18.00h.

Converses a la biblioteca amb Carmen Amoraga i Maxi Roldán
2025-12-03 19:30 - 20:30 | La Biblioteca Municipal de Xàtiva
Dimecres 3 de desembre es presentarà el llibre: “Lágrimas de barro” de Carmen Amoraga i Maxi Roldán a la biblioteca de Xàtiva.
Comptarem amb la presència de l’autor i l’autora. Serà a les 19.30h a la sala de persones adultes.

Encontres a la Biblioteca: "Els Sans en la Xàtiva medieval"
2025-12-11 19:30 - 20:30 | La Biblioteca Municipal de Xàtiva
El proper dijous 11 de desembre es realitzarà a la Biblioteca la conferència a càrrec de Pascual Muñoz sobre la família Sans: “Els Sans a la Xàtiva medieval“.
Serà a les 19.30h a la Biblioteca.

Converses a la biblioteca: "Qui salva una vida" de Núria Cadenes
2026-01-15 19:30 - 20:30 | La Biblioteca Municipal de Xàtiva
El dijous 15 de gener es presentarà a la Biblioteca l’últim llibre de Núria Cadenes: “Qui salva una vida” premi Proa 2025.
Serà a les 19.30h a la sala de persones adultes.

Converses a la biblioteca: "Oficio de tinieblas"
2026-01-29 19:30 - 20:30 | La Biblioteca Municipal de Xàtiva
Dijous 29 de gener, a les 19.30h es presentarà a la Biblioteca el llibre: “Oficio de tinieblas” amb la presència de la seua autora: Emilia Serrano.
Participarà a l’acte Javier Vila García. Serà a la sala de persones adultes.

Converses a la biblioteca: "Ingrata pàtria" de Martí Domínguez
2026-02-05 19:30 - 20:30 | La Biblioteca Municipal de Xàtiva
Dijous 5 de febrer es presentarà a la Biblioteca de Xàtiva l’últim llibre de Martí Domínguez: “Ingrata pàtria”.
Serà a la sala de persones adultes a les 19.30h.
En aquesta novel·la, Martí Domínguez s’endinsa en les tres darreres hores de la vida del professor Peset abans de ser afussellat a l’any 41, en els seus dubtes i expectatives més íntims. Alhora, la novel·la es desplega com un extraordinari cant coral, on les reflexions i angoixes dels seus companys de patíbul fan de contrapunt a la veu del professor, i a les consideracions dels botxins. Martí Domínguez aconsegueix orquestrar un relat trasbalsador sobre la vida i la mort i sobre els més obscurs abismes de la naturalesa humana, i un clam a favor de la cultura i el progrés enfront de la barbàrie.

Més de 1000 contes
2026-02-20 18:00 - 19:00 | La Biblioteca Municipal de Xàtiva
El divendres 20 de febrer tindrem contacontes per a públic familiar a la Biblioteca. Estarà a càrrec de Felip Kervarec i serà a les 18.00h a la Sala Infantil.

Encontres a la Biblioteca
2026-02-26 19:30 - 20:30 | La Biblioteca Municipal de Xàtiva
Dijous 26 de febrer, celebrem un nou “Encontres a la Biblioteca”. En aquest cas ens visitarà Josep Vicent Ferre per presentar el seu llibre:” Para tranquilizar su conciencia agitada: Religiosas secularizadas valencianas en el Trienio Liberal (1820-1823)”.
Serà a les 19.30h a la Sala per a persones adultes de la Biblioteca.

Poesia i jazz
2026-03-05 19:30 - 20:30 | La Biblioteca Municipal de Xàtiva
Pel dia de la dona, a la Biblioteca tindrem un recital de poemes de Vicent Andrés Estellés i Maria Beneyto, amb acompanyament de piano.
Amb Claudia Selva a la veu i Kontxi Lorente al piano.
A les 19.30 h a la sala de persones adultes.

Club de Lectura
2026-03-10 18:30 - 19:30 | La Biblioteca Municipal de Xàtiva
Dimarts 10 de març tindrem una sessió del Club de lectura per a persones adultes, on conversarem amb Elvira Cambrils sobre la seua novel·la: “Mira’m amor”
Serà a les 18.30h a la Sala Multiusos de la Biblioteca.

Ja ve Pasqua: taller de dites i jocs populars
2026-03-26 17:00 - 18:00 | La Biblioteca Municipal de Xàtiva
El pròxim dijous 26 de març, a les 17.15 h a la Sala infantil de la Biblioteca, gaudirem de Ja ve Pasqua, un taller a càrrec de la Música Nova de Xàtiva on aprendrem cançons, jocs i dites populars valencianes.
L’activitat està dirigida a un públic familiar.

Contacontes per a públic familiar
2026-04-17 18:00 - 19:00 | La Biblioteca Municipal de Xàtiva
El pròxim divendres 17 d’abril, a les 18.00 h, en la Sala Infantil de la Biblioteca, dins del cicle Més de 1000 contes gaudirem de l’espectacle Una caseta de plomes. Un contacontes per a públic familiar a càrrec de Tània Muñoz. L’aforament és limitat i es recomana que les xiquetes i els xiquets siguen majors de cinc anys. Per assistir cal passar abans per la Biblioteca a recollir les invitacions.
Tània Muñoz: Narradora oral des de l’any 2013. Estudià història a la Universitat de València i continuà la seua formació mentre es desenvolupava professionalment com a docent en educació primària i secundària. Actualment, a més de la seua vessant escènica, Tània Muñoz és docent a la Universitat Jaume I d’Història Medieval.

Encontres a la biblioteca: "Na Violant d'Hongria, una dona empoderada a la baixa edat mijtana"
2026-04-21 19:30 - 20:30 | La Biblioteca Municipal de Xàtiva
El pròxim dimarts 21 d’abril, a les 19.30 h a la Sala multiús, tindrà lloc una nova edició d’Encontres a la Biblioteca. En aquesta ocasió acollirem la xerrada Violant d’Hongria, una dona empoderada a la baixa edat mitjana a càrrec d’Antoni López i Alemany.
Na Violant d’Hongria (Esztergom, 1215 – Osca, 1251) tingué un paper actiu en la governança de la Corona d’Aragó. La seua formació i capacitat de decisió la convertiren en una consellera de confiança per a Jaume I. Acompanyà al seu rei en molts moments clau: Morella, Burriana, Peníscola, València i també a Xàtiva on la reina consort es maravillà del Castell de la ciutat.

Converses: presentació del llibre "Isidre Escandell Úbeda: el sembrador de ideas"
2026-04-22 18:00 - 19:00 | Casa de la Cultura de Xàtiva
El pròxim dimecres 22 d’abril, a les 18.00 h, en la Sala de Conferències de la Casa de la Cultura, dins del cicle Converses a la Biblioteca, tindrà lloc la presentació del llibre Isidro Escandell Úbeda: el sembrador de ideas d’Antonio Laguna Platero i editat per la Institució Alfons el Magnànim de la Diputació de València. A l’esdeveniment participaran l’alcalde de la ciutat Roger Cerdà i la vicepresidenta primera i diputada de Memòria Democràtica Natalia Enguix. A més a més comptarem amb la presència de l’autor.
Antonio Laguna Platero és un historiador amb una extensa trajectòria acadèmica i investigadora. Ha estat professor titular en la Fundació Universitària CEU San Pablo, en la Universitat de Castilla-La Mancha i a la Universitat de València. Està especialitzat en Història de la Comunicació i ha publicat una gran quantitat de treballs d’investigació entre articles acadèmics i monografies.

Jazz i poesia
2026-04-23 19:30 - 20:30 | La Biblioteca Municipal de Xàtiva
El pròxim dijous 23 d’abril, a les 19.30 h en la Sala de persones adultes, la Biblioteca Municipal de Xàtiva juntament amb la Casa de les Dones, organitzen un concert literari de jazz amb poemes de Vicent Andrés Estellés i Maria Beneyto interpretats per Claudia Selva i acompanyada al piano per Kontxi Lorente. Aquesta activitat estava programada per al Dia de la Dona però es va haver de suspendre.
Claudia Selva ha estat formada a la prestigiosa escola Sedajazz, el seu estil i color vocal conté una textura agredolça que recorda a figures com Ella Fitgerald, Billie Holiday o Aretha Franklin. Es tracta d’una de les cantants de jazz imprescindibles al panorama valencià.
Kontxi Lorente, pianista i compositora, interpreta jazz assíduament amb músics de prestigi internacional. És un dels valors emergents del nou jazz espanyol. El seu so enèrgic i la seua sensibilitat la caracteritzen com una dúctil acompanyant.

Presentació del llibre: "La revolta de les mares"
2026-04-24 17:30 - 18:30 | La Biblioteca Municipal de Xàtiva
El pròxim divendres dia 24 d’abril, a les 17.30 h, a la sala infantil de la Biblioteca, tindrà lloc la presentació del llibre de Laia Gordi La revolta de les mares: assalt feminista a la maternitat. L’acte comptarà amb la presència de l’autora.
La revolta de les mares: assalt feminista a la maternitat: La revolta de les mares és una recerca sobre com maternar des del feminisme, però també una reivindicació i una investigació sobre el significat de ser mare avui dia, sobre què és el feminisme matern, què vol dir que la maternitat és política, i sobre com la podem tornar increïblement empoderadora si no la vivim tan aïllades i ens ajudem mutuament.
La revolta de les mares aborda la transformació materna, incorporant, a més, les veus queer i des d’una perspectiva interseccional, i busca també, des de l’avorrida heterosexualitat i la família normativa (com la de l’autora), maneres de sobreviure als marges i de viure maternitats més feministes, també per als homes mare.
Laia Gordi (Barcelona,1984) és periodista i comunicadora. Té un Màster en relacions internacionals i economia (Universitat d’Aarhus, UC Berkeley i City University of London). Ha viscut en llocs tan variats com a Xina, Dinamarca i Estats Units on ha estat corresponsal freelance per a diversos mitjans nacionals i internacionals. El 2018 va fundar, des de Xàtiva i amb la complicitat de socis i amics, la cooperativa de cultura i comunicació Neu al Carrer, que promou projectes culturals transformadors posant les cures i el feminisme al centre de la mirada.

Pel dia del llibre: contes
2026-04-29 19:30 - 20:30 | La Biblioteca Municipal de Xàtiva
El pròxim dimecres 29 d’abril, a les 19.30 h a la Sala de persones adultes, gaudirem de YAYERÍAS un espectacle de contes per a persones adultes a càrrec de Félix Albo.
YAYERÍAS és un espectacle destrellatat sobre l’emoció i la ternura. El reflex de tot allò que tenim en comú, inclús sense viure l’experiència. Una mirada sobre els nostres esterotips socials i comportaments. Tots els elements que apareixen en les històries van creant una atmosfera única on respiren tots els seus personatges i, que també acaba respirant entre rises el púbilc.
Félix Albo (Albaida, 1972) és un narrador oral i escriptor que ha participat en numerosos festivals de narració oral nacionals com els celebrats a Naron, Guadalajara i Cuenca o d’altres internacionals a països com Colombia, França, Marroc o Mèxic entre altres. A més a més, des de 2007 manté el web Biblioteca de los elefantes, un espai on ofereix opinions sobre una selecció propia d’obres de literatura infantil i juvenil.

Club de lectura
2026-05-07 18:30 - 19:30 | La Biblioteca Municipal de Xàtiva
Dijous 7 de maig hi haurà una nova sessió del Club de Lectura on es farà tertúlia al voltant del llibre Aldebaran de Josep Franco.
Serà a les 18.30h a la sala multiús de la Biblioteca.

Encontres a la Biblioteca: presentació del llibre de Pascual Muñoz.
2026-05-18 19:30 - 20:30 | Casa de la Cultura de Xàtiva
El pròxim dilluns 18 de maig, a les 19.30 h al Saló d’actes de la Casa de la Cultura, tindrà lloc la presentació del llibre Felipe V: cruel y vengativo. Ciudades masacradas en el Reino de Valencia. L’acte comptarà amb la presència de l’autor Pascual Muñoz Mira i Antonio López Alemany, editor d’Ulleye.
Pascual Muñoz Mira (Xàtiva, 1948) va realitzar els seus estudis de batxillerat a l’IES Josep de Ribera i es llicencià en Medicina a la Universitat de València a l’any 1973. És metge especialitzat en reumatologia i ha exercit la seua professió als hospitals de Xàtiva i Ontinyent entre d’altres centres.
Felipe V: cruel y vengativo. Ciudades masacradas en el Reino de Valencia. Ofereix un recorregut en el transcurs de la Guerra de Successió (1701-1714) que s’endinsa en les conseqüències que la contesa va tindre sobre prop de 80 localitats del territori valencià, tant els que se posicionaren a favor d’un bàndol com els que ho feren en favor de l’altre. Aquest llibre centra l’atenció en la repressió exercida després de la vistòria borbònica i en l’impacte que aquella guerra guerra va deixar.

Presentació del poemari: "Cos" d'Imma Mànyez
2026-06-17 19:30 - 20:30 | La Biblioteca Municipal de Xàtiva
El pròxim dimecres 17 de juny, a les 19.30 h a la Sala de persones adultes, dins del cicle Converses a la Biblioteca, tindrà lloc la presentació del llibre Cos, Premi de poesia Lluís Alpera de l’autora Imma Mànyez. L’acte estarà dirigit per Carme López i, a més de l’autora, participaran Mariló Gradolí i Toñi García de la Associació de Víctimes de la Dana 29 d’octubre.
Imma Mànyez, autora de Totes les meues dones (2017), obra guanyadora del Certamen de Poesia Marc Granell Vila d’Almussafes, ha destacat per la seua trajectòria en la poesia i la divulgació de la poesia oral. També ha treballat des de la psiquiatria juvenil, on ha desenvolupat un taller de poesia a l’hospital La Fe de València.
